ΚΑΝΟΝΙΣΜΟΣ (ΕΟΚ) αριθ. 496/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό των αρχικών ποσοτικών περιορισμών κατά την εισαγωγή στην Πορτογαλία ορισμένων μεταποιημένων προϊόντων με βάση τα οπωροκηπευτικά προελεύσεως τρίτων χωρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι το άρθρο 245 της πράξης προσχώρησης προβλέπει ότι η Πορτογαλική Δημοκρατία δύναται να εφαρμόζει, μέχρι την 31η Δεκεμβρίου 1992, ποσοτικούς περιορισμούς κατά την εισαγωγή, προελεύσεως τρίτων χωρών, των προϊόντων που αναφέρονται στο παράρτημα ΧΧΙ της πράξης προσχώρησης, και ιδίως ορισμένων προϊόντων του τομέα των μεταποιημένων προϊόντων με βάση τα οπωροκηπευτικά- ότι η εφαρμογή του άρθρου 245 της πράξης προσχώρησης από την Πορτογαλική Δημοκρατία προϋποθέτει τον καθορισμό της αρχικής ποσόστωσης για τα προαναφερθέντα προϊόντα- ότι, με βάση τα διαθέσιμα στοιχεία, η εφαρμογή των κριτηρίων που ορίζονται στο άρθρο 245 της πράξης προσχώρησης οδηγεί στον καθορισμό των ποσοστώσεων αυτών στα επίπεδα που ορίζονται στον παρόντα κανονισμό- ότι ο παρών κανονισμός εφαρμόζεται στο σύνολο των τρίτων χωρών με την επιφύλαξη εξάλλου των πρωτοκόλλων που θα συναφθούν με τις προτιμησιακές τρίτες χώρες, σύμφωνα με το άρθρο 366 της πράξης προσχώρησης ή των μεταβατικών μέτρων που αναφέρονται στο άρθρο 367- ότι θα πρέπει ωστόσο να προβλεφθεί ότι οι ποσότητες που προκύπτουν από τους ποσοτικούς περιορισμούς που καθορίζονται, κατ' εφαρμογή των άρθρων αυτών, περιλαμβάνονται σ' αυτές που ισχύουν για το σύνολο των τρίτων χωρών δυνάμει του παρόντος κανονισμού- ότι ορισμένα μεταποιημένα προϊόντα με βάση τα οπωροκηπευτικά, που απαριθμούνται στο παράρτημα ΧΧΙ της πράξης προσχώρησης, υπόκεινται στο καθεστώς των πιστοποιητικών εισαγωγής που αναφέρεται στο άρθρο 15 του κανονισμού (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργάνωσης της αγοράς στον τομέα των μεταποιημένων οπωροκηπευτικών (1)- ότι, λόγω της καθιέρωσης ποσοτικών περιορισμών στην Πορτογαλία, πρέπει να προβλεφθεί ότι τα πιστοποιητικά εισαγωγής που εκδίδονται για τα προϊόντα αυτά ισχύουν για τις εισαγωγές στην Πορτογαλία μόνο εφόσον συνοδεύονται από έγκριση εισαγωγής εκδοθείσα από τις αρχές της χώρας αυτής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αρχικές ποσοστώσεις που αναφέρονται στο άρθρο 245 της πράξης προσχώρησης, οι οποίες πρέπει να εφαρμοστούν από την Πορτογαλική Δημοκρατία κατά την εισαγωγή, προέλευσης τρίτων χωρών, μεταποιημένων προϊόντων με βάση τα οπωροκηπευτικά, που απαριθμούνται στο παράρτημα ΧΧΙ της εν λόγω πράξης, καθορίζονται στο παράρτημα του παρόντος κανονισμού. 2. Για το χρονικό διάστημα από 1ης Μαρτίου έως 31 Δεκεμβρίου 1986, οι ποσοστώσεις που καθορίζονται στην παράγραφο 1 μειώνονται κατά το ένα έκτο. 3. Όσον αφορά τις προτιμησιακές τρίτες χώρες, στην περίπτωση που τα πρωτόκολλα που αναφέρονται στο άρθρο 366 της πράξης προσχώρησης ή, ελλείψει αυτών, τα αυτόνομα μέτρα που λαμβάνονται, βάσει του άρθρου 367 της εν λόγω πράξης, προβλέπουν ποσοτικούς περιορισμούς- οι ποσότητες που προκύπτουν από την εφαρμογή των προαναφερόμενων διατάξεων καθορίζονται πριν από τον καθορισμό των ποσοτήτων για τις άλλες τρίτες χώρες, τηρουμένης της παραγράφου 1.

Άρθρο 2

Τα πιστοποιητικά εισαγωγής που εκδίδονται για τα προϊόντα που υπάγονται στο καθεστώς των πιστοποιητικών εισαγωγής το οποίο προβλέπεται στο άρθρο 15 του κανονισμού (ΕΟΚ) αριθ. 426/86 ισχύουν για τις εισαγωγές στην Πορτογαλία μόνον εφόσον συνοδεύονται από έγκριση εισαγωγής χορηγούμενη από την Πορτογαλική Δημοκρατία.

Άρθρο 3

Οι λεπτομέρειες εφαρμογής του καθεστώτος των ποσοστώσεων που αναφέρεται στο άρθρο 245 της πράξης προσχώρησης θεσπίζονται, εφόσον παραστεί ανάγκη, σύμφωνα με τη διαδικασία που προβλέπεται στο άρθρο 22 του κανονισμού (ΕΟΚ) αριθ. 426/86.

Άρθρο 4

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος G. BRAKS

(1) ΕΕ αριθ. L 49 της 27. 2. 1986, σ. 1.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */

/* ΠΙΝΑΚΕΣ: δείτε Ε.Ε. */